વનનિતીના લક્ષ્યાંકને પહોંચી વળવા જંગલની જમીન સિવાય ખેતરમાં, વાડામાં, તળાવ પાસે, ધાર્મિક સંકુલોમાં, શૈક્ષણિક પટાંગણમાં, પડતર જમીનમાં અને નદીના કોતરોમાં વૃક્ષો વાવવામાં આવે છે. દર વર્ષે હજારો વૃક્ષોનું વાવેતર થાય છે. પરંતુ જાળવણીની ખામીના કારણે બહુ ઓછા રોપા ઉછરી વૃક્ષો બને છે ત્યારે ચાલુ વર્ષે રોપના વાવેતર સાથે જાળવણીને પણ મહત્વ આપી વૃક્ષારોપણ કરવાની તૈયારી તડામાર ચાલી રહી છે તેના ભાગરૂપે આણંદ જિલ્લાની ૮૩ જેટલી નર્સરીમાં નીલગીરી, અરડૂસો, લીમડો, દેશી બાવળ, બંગાલી બાવળ, સાગ ફળાઉવૃક્ષો, ફૂલછોડ ચંદન, આંબા, આમળા, અર્જુન સાદડ, આસોપાલવ, અરીઠા, બદામ, બહેડા, લીલી, બોરડી, બોરસલ્લી, ગરમાળો, ગોરસઆમલી, ગુંદા, જામફળ, જાંબુ, કણજી, કરંજ, કાજુ કાસીદ, ખેર, ખાટી આમલી, ખીજડો, લીમડો, લીંબુ, મહુડો, સીતાફળ, સરગવો , ઉમરો, સેવન, વડ, વાંસ વગેરે મળી જિલ્લા વનવિભાગે ૩૧ લાખ રોપ તૈયાર કર્યા છે. જે વનમહોત્સવ નિમિત્તે ખેડૂતો, વિવિધ સંસ્થાઓ, શાળાઓ, કોલેજોને વિતરણ કરાશે.